Document ID: 32008D0059

KOMISSION PÄÄTÖS,
tehty 18 päivänä joulukuuta 2007,
Euroopan yhteisöjen virkamiesten sekä väliaikaisten ja sopimussuhteisten toimihenkilöiden, joiden asemapaikka on yhteisön ulkopuolisessa maassa, ja eräiden jommassakummassa uudessa jäsenvaltiossa enintään 19 kuukauden ajan näiden kahden uuden jäsenvaltion liittymisen jälkeen toimessa pysyvien virkamiesten palkkoihin 1 päivästä elokuuta 2006, 1 päivästä syyskuuta 2006, 1 päivästä lokakuuta 2006, 1 päivästä marraskuuta 2006, 1 päivästä joulukuuta 2006 ja 1 päivästä tammikuuta 2007 sovellettavien korjauskertoimien mukauttamisesta
(2008/59/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon neuvoston asetuksella (ETY, Euratom, EHTY) N:o 259/68 (1) vahvistetut Euroopan yhteisöjen virkamiehiin sovellettavat henkilöstösäännöt ja näiden yhteisöjen muuhun henkilöstöön sovellettavat palvelussuhteen ehdot, sekä erityisesti näiden henkilöstösääntöjen liitteessä X olevan 13 artiklan toisen kohdan,
ottaa huomioon kahden jäsenvaltion liittymissopimuksen ja erityisesti sen 33 artiklan 4 kohdan,
sekä katsoo seuraavaa:
(1)
Neuvoston asetuksella (EY, Euratom) N:o 453/2007 (2) vahvistetaan henkilöstösääntöjen liitteessä X olevan 13 artiklan ensimmäisen kohdan mukaisesti korjauskertoimet, joita sovelletaan 1 päivästä heinäkuuta 2006 sellaisten Euroopan yhteisöjen virkamiesten sekä väliaikaisten ja sopimussuhteisten toimihenkilöiden, joiden asemapaikka on yhteisön ulkopuolisessa maassa, ja eräiden jommassakummassa uudessa jäsenvaltiossa enintään 19 kuukauden ajan liittymisen jälkeen toimessa pysyvien virkamiesten asemapaikan valuuttana maksettaviin palkkoihin.
(2)
Eräitä korjauskertoimia olisi mukautettava henkilöstösääntöjen liitteessä X olevan 13 artiklan toisen kohdan mukaisesti 1 päivästä elokuuta 2006, 1 päivästä syyskuuta 2006, 1 päivästä lokakuuta 2006, 1 päivästä marraskuuta 2006, 1 päivästä joulukuuta 2006 ja 1 päivästä tammikuuta 2007 alkaen, koska komissiolla olevien tilastotietojen mukaan asianomaisen korjauskertoimen ja valuuttakurssin perusteella lasketut elinkustannukset ovat eräissä yhteisön ulkopuolisissa maissa muuttuneet yli viisi prosenttia siitä, kun ne vahvistettiin tai niitä mukautettiin viimeksi,
ON PÄÄTTÄNYT SEURAAVAA:
Ainoa artikla
Mukautetaan liitteessä esitetyllä tavalla Euroopan yhteisöjen virkamiesten ja väliaikaisten ja sopimussuhteisten toimihenkilöiden, joiden asemapaikka on yhteisön ulkopuolisessa maassa, sekä eräiden jommassakummassa uudessa jäsenvaltiossa enintään 19 kuukauden ajan liittymisen jälkeen toimessa pysyvien virkamiesten asemapaikan valuuttana maksettaviin palkkoihin sovellettavat korjauskertoimet 1 päivästä elokuuta 2006, 1 päivästä syyskuuta 2006, 1 päivästä lokakuuta 2006, 1 päivästä marraskuuta 2006, 1 päivästä joulukuuta 2006 ja 1 päivästä tammikuuta 2007 alkaen.
Palkkojen laskemisessa käytettävä valuuttakurssi vahvistetaan varainhoitoasetuksen soveltamissääntöjen mukaisesti käyttäen ensimmäisessä kohdassa mainittuna päivänä voimassa ollutta kurssia.
Tehty Brysselissä 18 päivänä joulukuuta 2007.

Labels: 18
9
5
15